
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 956 


11 Ιουλίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθιέρωση υπερωριακής, με αμοιβή εργασίας, πέραν 
της υποχρεωτικής, για τέσσερις (4) υπαλλήλους 
του γραφείου και δύο (2) οδηγούς του αυτοκινήτου 
του Γενικού Γραμματέα της Περιφέρειας Κεντρι¬ 


κής Μακεδονίας. 1 

Έγκριση υπερωριακής εργασίας υπαλλήλων της Κε¬ 
ντρικής Υπηρεσίας της Γενικής Γραμ. Εμπορίου 

του Υπουργείου Ανάπτυξης. 2 

Καθιέρωση υπερωριακής εργασίας και κατανομή αυ¬ 
τής σε μονίμους υπαλλήλους του Υπ. Γεωργίας.... 3 
Ανακατανομή Οργανικών Θέσεων κλάδων ΠΕΙ Αερο- 
λιμενικών, ΠΕ4 Ηλεκτρονικών, ΠΕ5 Οικονομικών 

και ΔΕ7-ΔΕ8 Τεχνικών της Υ.Π.Α. 4 

Σύσταση Νομικού Προσώπου με την επωνυμία «Σχολι¬ 
κή Επιτροπή 9ου Νηπιαγωγείου Σπάρτης». 5 


Τ ροποποίηση της 11144/25.9.1996 απόφασης του Γ ε¬ 
νικού Γ ραμματέα Περιφέρειας Στερεός Ελλάδας. 6 
Καθορισμός του ρέματος Σούρπης σαν αποδέκτης 
επεξεργασμένων αστικών λυμάτων της εγκατάστα¬ 


σης επεξεργασίας λυμάτων του Δήμου Σούρπης, 
Νομού Μαγνησίας. 7 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 22292/4915/6.9.1999 
υπουργική απόφαση. 8 


ΑΠΟΦΑΣΕΙ Σ 

Αριθ. 2/29992/0022 (1) 

Καθιέρωση υπερωριακής, με αμοιβή εργασίας, πέραν της 
υποχρεωτικής, για τέσσερις (4) υπαλλήλους του γρα¬ 
φείου και δύο (2) οδηγούςτου αυτοκινήτου του Γ ενικού 
Γ ραμματέα της Περιφέρειας Κεντρικής Μακεδονίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του αρ. 18 του Ν. 2470/1997 «Αναμόρ¬ 
φωση μισθολογίου προσωπικού της Δημόσιας Διοίκησης 


και άλλες συναφείς διατάξεις», όπως αυτό αντικαταστά- 
θηκεαπότοαρ. 15του Ν. 2592/1998. 

2. Τις διατάξεις του Ν. 2503/1997. 

3. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά όργανα» (Α 137), που προ¬ 
στέθηκε με το άρθρο 27 του Ν. 2081/92 (Α 154) καιαντι- 
καταστάθηκε μετηνπαρ. 2α του άρθ. 1 του Ν. 2469/97 
(Α 38). 

4. Τις 2030771/4262/0022/24.4.1997, 2090440/ 12741/ 
0022/23.12.1997,2022941/2297/0022/7.4.1998 και 2050742/ 
5390/022/28.7.1998 και 2/8803/0022/8.2.99 εγκυκλίους του 
Γ ενικού Λογιστηρίου του Κράτους. 

5. Την ανάγκη απασχόλησης τεσσάρων (4) υπαλλήλων 
του Γ ραφείου και δύο (2) οδηγών του αυτοκινήτου του 
Γενικού Γραμματέα της Περιφέρειας Κεντρικής Μακεδο¬ 
νίας, πέραν του κανονικού ωραρίου κατά τις απογευμα¬ 
τινές ώρες των εργασίμων ημερών Δευτέρα έως Παρα¬ 
σκευή και από την 16η μέχρι την 22η ώρα, λόγω υπηρε¬ 
σιακών αναγκών. 

6. Την ύπαρξη εγγεγραμμένης πίστωσης για το σκοπό 
αυτό, στον ΚΑΕ 0511 του ειδικού φορέα 902-23/061 του 
Προϋπολογισμού της Περιφέρειας Κεντρικής Μακεδο¬ 
νίας για το έτος 2003, η οποία ανέρχεται σε πέντε χιλιάδες 
εννιακόσια (5.900) ευρώ, σε βάρος της οποίας προκαλεί- 
ται δαπάνη ίση περίπου με ολόκληρο το ποσό της πίστω¬ 
σης αυτής. 

7. Την 2/80345/0004/8.11.99 (ΦΕΚ2040/Β/19.11.99) κοι¬ 
νή Υπουργική απόφαση για μεταβίβαση εξουσίας υπο¬ 
γραφής σύμφωνα με το άρθρο 7 παρ. 1 του Ν. 1943/91, 
αποφασίζουμε: 

Καθιερώνουμε υπερωριακή με αμοιβή εργασία, πέραν 
της υποχρεωτικής για τέσσερις (4) υπαλλήλους του Γρα¬ 
φείου και δύο (2) οδηγούς του αυτοκινήτου του Γενικού 
Γ ραμματέα της Περιφέρειας Κεντρικής Μακεδονίας, κα¬ 
τά τις απογευματινές ώρες των εργασίμων ημερών Δευ¬ 
τέρα έως Παρασκευή και μέχρι την 22η ώρα, για το έτος 
2003, ως εξής: 

Μέχρι 1.304 ώρες συνολικά για όλους τους ανωτέρω 
υπαλλήλους σύμφωνα με τον πίνακα προγραμματισμού 
υπερωριακής εργασίας της ανωτέρω Περιφέρειας. 

Η απόφαση αυτή ισχύει ένα μήνα πριν τη δημοσίευσή της 
στην Εφημερίδα της Κυβερνήσεως και μέχρι 31.12.2003. 


































13396 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουνίου 2003 
Οι Γ ενικοί Γ ραμματείς 

Δημοσιονομικής Πολιτικής Υπουργ. Εσωτερικών, Δημ. 
Υπ. Οικονομίας και Οικονομικών Διοίκ. και Αποκέντρωσης 

ΙΩΑΝΝΗΣ ΚΟΥΣΟΥΛΑΚΟΣ Β. ΒΑΛΑΣΟΠΟΥΛΟΣ 

-♦- 

Αριθ. 2/34367/0022 (2) 

Έγκριση υπερωριακής εργασίας υπαλλήλων της Κεντρι¬ 
κής Υπηρεσίας της Γενικής Γραμ. Εμπορίου του 

Υπουργείου Ανάπτυξης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργα¬ 
να». 

2. Τις διατάξεις του Π.Δ.397/88 «Περί Οργανισμού 
ΥΠΕΜ όπως τροποποιήθηκε και συμπληρώθηκε με τα 
Π.Δ.408/89, 228/90 και 405/91». 

3. Τις διατάξεις του άρθου 18 του Ν.2470/97 «Αναμόρ¬ 
φωση του νέου μισθολογίου του προσωπικού της Δημό¬ 
σιας Διοίκησης και άλλες συναφείς διατάξεις του Δημο¬ 
σίου» (ΦΕΚ Α/40/Α/21.3.97), όπως αντικαταστάθηκε από 
το άρθρο 15 του Ν.2592/1998. 

4. Τις διατάξεις του άρθρου 1 παρ.20 του Ν.2469/97 
«Περιορισμός και βελτίωση της αποτελεσματικότητας 
των Κρατικών Δαπανών και άλλες διατάξεις» (ΦΕ- 
ΚΑ/38/14.3.97). 

5. Το Π.Δ.27/96 «Συγχώνευση Υπουργείων Τουρισμού, 
Βιομηχανίας, Ενέργειας και Τεχνολογίας και Εμπορίου» 
(ΦΕΚ Α/19/1.2.96). 

6. Τις διατάξεις του Π.Δ.59/96 «Σύσταση Γ ενικής Γ ραμ- 
ματείας Εμπορίου στο Υπουργείο Ανάπτυξης και καθορι¬ 
σμός των αρμοδιοτήτων της» (ΦΕΚ 51/Α/18.3.96). 

7. Την 2/80345/0004/8.11.1999 κοινή υπουργική από¬ 
φαση «Μεταβίβαση εξουσίας υπογραφής σύμφωνα με το 
άρθρο 7 παρ. 1 του Ν. 1943/91» (ΦΕΚ2040/Β/19.11.1999). 

8. Την 485/31.10.01 Απόφαση του Πρωθυπουργού και 
του Υπουργού Ανάπτυξης για ανάθεση αρμοδιοτήτων 
στους Υφυπουργούς Ανάπτυξης (ΦΕΚ 1484/Β/30.10.01). 

9. Την Β3-311/31.12.01 (ΦΕΚ 1760/Β/31.12.01) απόφα¬ 
ση εξουσιοδότησης για υπογραφή εγγράφων με εντολή 
Υφυπουργού στο Γενικό Γραμματέα στους Γεν.Διευθυ- 
ντές κ.λπ. 

10. Την Β3-117/31.5.2000 απόφαση του Υπουργού Ανά¬ 
πτυξης σχετικά με «εξουσιοδότηση για υπογραφή εγγρά¬ 
φων». 

11. Τις Α3-259/12.5.2003 και Α3-2999/12.5.2003 αποφά¬ 
σεις του Υφυπουργού Ανάπτυξης «Συγκρότηση Συνερ¬ 
γείων Ελέγχου Έρευνας Αγοράς». 

12. Τις Φ2-689/4.6.2003 και Φ2-621 /4.6.2003 αποφάσεις 
της Δ/νσης Μετρολογίας σχετικά με «Έγκριση σκοπιμό¬ 
τητας δαπάνης σε βάρος του λογ/σμού Μέτρων και Σταθ¬ 
μών». 

13. Η δαπάνη που θα προκύψει για το χρονικό διάστημα 
1.6.2003 έως 31.8.2003 ανέρχεται σε 33.000 Ευρώ περί¬ 
που και θα καλυφθεί από τον Ειδικό Λογαριασμό Μέτρων 
και Σταθμών, αποφασίζουμε: 


Εγκρίνουμε να εργάζονται εκτός ωρών εργασίας τριά¬ 
ντα πέντε (35) υπάλληλοι των Δ/νσεων Τιμών Βιομηχανι¬ 
κών Προϊόντων-Φαρμάκων και Τιμών Παροχής Υπηρε¬ 
σιών, της Γενικής Γραμματείας Εμπορίου του Υπουργεί¬ 
ου Ανάπτυξης. Έργο των συνεργείων ελέγχου είναι η 
εφαρμογή των διατάξεωντου Αγορανομικού Κώδικα, των 
Αγορανομικών Διατάξεων και Αποφάσεων που ισχύουν. 
Ειδικότερα: 

1. Η παρακολούθηση της διαμόρφωσης των τιμών σε 
όλα τα στάδια διακίνησης και εμπορίας υγρών καυσίμων 
και του συνόλου των μη εδώδιμων-βιομηχανικών αγαθών. 

2. Η παρακολούθηση του όλου φάσματος διακίνησης 
κατά στάδιο εμπορίας από τους εισαγωγείς-παραγωγούς 
μέχρι τον τελικό καταναλωτή. 

3. Η παρακολούθηση της διαμόρφωσης των τιμών σε 
όλες τις παρεχόμενες υπηρεσίες (Ιδ. Εκπαιδευτήρια, Χώ¬ 
ροι στάθμευσης, Καταστήματα εστίασης κ.λπ.). 

4. Οι έλεγχοι μετρικών οργάνων και εμπορικών συναλ¬ 
λαγών. 

Οι παραπάνω υπάλληλοι θα εργάζονται οσάκις παρί- 
σταται ανάγκη από 15ης απογευματινής μέχρι 22ας βρα¬ 
δινής ώρας, για το χρονικό διάστημα από 1.6.2003 έως 
31.8.2003. Οι ώρες απασχόλησης κάθε υπαλλήλου κατά 
το χρονικό διάστημα αυτό δεν θα πρέπει να υπερβαίνουν 
τις διακόσιες σαράντα (240). 

Οι καταστάσεις πληρωμής θα συντάσσονται από τις πα¬ 
ραπάνω Δ/νσεις, μετά από σχετική βεβαίωση των Δ/ντών 
των, με τα ονόματα των υπηρετούντων, το μισθολογικό 
κλιμάκιο και τις ώρες απασχόλησης κάθε μήνα, και το 
αναλυτικό ημερολόγιο κίνησης-εντολής ελέγχου κατά 
υπάλληλο. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 2003 
Οι Γ ενικοί Γ ραμματείς 

Δημοσιονομικής Πολιτικής Εμπορίου 

Υπ. Οικονομίας και Οικονομικών Υπουργείου Ανάπτυξης 

ΙΩΑΝΝΗΣ ΚΟΥΣΟΥΛΑΚΟΣ ΜΑΡΙΑ. ΞΕΝΟΓΙΑΝΝΑΚΟΠΟΥΛΟΥ 

-Φ- 

Αριθ. 2/34833/0022 (3) 

Καθιέρωση υπερωριακής εργασίας και κατανομή αυτής 
σε μονίμους υπαλλήλους του Υπ. Γεωργίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΓΕΩΡΓΙΑΣ 

Έχοντας υπόψη: 

α) Τις διατάξεις του άρθρου 29α της παρ. 2 του Ν. 
1558/85 «Κυβέρνηση και Κυβερνητικά Όργανα» (Φ.Ε.Κ. 
137/Α/26.7.1985) όπως αυτό προστέθηκε με το άρθρο 27 
του Ν. 2081/92 (Φ.Ε.Κ. 154/Α/92) και αντικαταστάθηκε με 
το άρθρο 1 παρ. 2ατου Ν. 2469/97 (Φ.Ε.Κ. 38/α/97). 

β) Το Π.Δ. 402/88 «Οργανισμός Υπουργείου Γεωργίας» 
όπως τροποποιήθηκε μεταγενέστερα. 

γ) Τις διατάξεις του άρθρου 18 του Ν. 2470/97 «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις» που δημοσιεύθηκε 
στο Φ.Ε.Κ. 40/Α/21.3.1997. 

δ) Τις διατάξεις του άρθρου 15 του Ν. 2592/98 «Ανα¬ 
προσαρμογή συντάξεων πολιτικών συνταξιούχων του δη- 

μοσίου, ρύθμιση συνταξιοδοτικών θεμάτων και άλλες δια¬ 
τάξεις» που δημοσιεύθηκε στο Φ.Ε.Κ. 57/Α/18.3.1998. 

ε) Τις επείγουσες και επιτακτικές ανάγκες της Δ/νση Οι¬ 
κονομικής Υπ. Γεωργίας που πρέπει να αντιμετωπισθούν 
με την καθιέρωση υπερωριακής εργασίας κατά το Β' εξά¬ 
μηνο του έτους 2003. 

στ) Το γεγονός ότι από την προώθηση της απόφασης 
αυτής προκαλείται δαπάνη ΕΥΡΩ 48.000,00, η οποία θα 
βαρύνει τις πιστώσεις του Τακτικού Προϋπολογισμού, 
Κ.Α.Ε.0511. 

ζ) Την 2/80345/004/8.11.1999 κοινή υπουργική απόφα¬ 
ση «Μεταβίβαση εξουσίας υπογραφής» σύμφωνα με το 
άρθρο 7, παρ. 1 του Ν. 1943/91, αποφασίζουμε: 

Κρίνουμε απαραίτητη την καθιέρωση υπερωριακής 
εργασίας για 16 μονίμους υπαλλήλους, που θα απα¬ 
σχοληθούν σε δραστηριότητες που προέκυψαν από την 
κατάργηση της ΔΙΔΑΓΕΠ και την αντικατάσταση της 
από τον ΟΠΕΚΕΠΕ (Ν.Π.Ι.Δ.), όπως έκδοση κανονιστι¬ 
κών πράξεων που αφορούν κυρίως την διενέργεια δια¬ 
γωνισμών για την ανάδειξη φορέων για την δωρεάν δια¬ 
νομή επισιτιστικής βοήθειας, επίσης έκδοση καταλογι- 
στικών πράξεων για την αναζήτηση αχρεωστήτως 
καταβληθέντων οικονομικών ενισχύσεων, σύμφωνα με 
την αριθ. 222700/15.2.2002 απόφαση Υπ. Γεωργίας 
(Φ.Ε.Κ. 215/Β/22.2.2002), σε δραστηριότητες που 
απορρέουν από την άσκηση της Προεδρίας της Ε. Ε. 
από τη χώρα μας και τέλος σε δραστηριότητες που 
αφορούν α) διενέργειες διαγωνισμών για την ανάδειξη 
τεχνικών συμβούλων για την υποστήριξη των μέτρων 
του Γ’ Κ.Π.Σ., β) διαγωνισμούς και σχετικές ενέργειες 
για την ανάπτυξη αναδοχών για την ολοκλήρωση του 
Ελαιοκομικού και Αμπελουργικού Μητρώου, γ) την επί¬ 
σπευση των διαδικασιών χρηματοδότησης των προ¬ 
γραμμάτων του Γ Κ.Π.Σ. μέσω του προγράμματος Δη¬ 
μοσίων Επενδύσεων. 

Ορίζουμε τις ώρες υπερωριακής απασχόλησης για το 
Β’ εξάμηνο έτους 2003 σε 9.600 και κατανέμουμε αυτές 
στην Δ/νση Οικονομική, συνολικής δαπάνης ΕΥΡΩ 
48.000,00 σε βάρος των πιστώσεων του Τακτικού Προϋ¬ 
πολογισμού Φ.29/110, Κ.Α.Ε. 0511. 

Η χρονική περίοδος της υπερωριακής εργασίας αφορά 
το χρονικό διάστημα από 1.7.2003 έως 31.12.2003. 

Η προϋπολογιζόμενη δαπάνη θα είναι μέσα στα όρια 
της εγκεκριμένης πίστωσης του Τακτικού Προϋπολογι¬ 
σμού οικονομικού έτους 2003 και σε καμία περίπτωση δεν 
είναι δυνατή η υπέρβαση της, όπως αυτή διαμορφώνεται 
με το ποσοστό διάθεσης που εγκρίνεται από το Υπ. Οικο¬ 
νομίας και Οικονομικών - Γ.Λ.Κ. 

Ο αριθμός των ωρών της υπερωριακής εργασίας ανά 
υπάλληλο θα καθοριστεί με σχετική απόφαση του Προϊ¬ 
σταμένου της ανωτέρω Δ/νσης και θα εκτελείται όλες τις 
εργάσιμες ημέρες της εβδομάδας μετά το πέρας του κα¬ 
νονικού ωραρίου και μέχρι 22ας ώρας. Υπεύθυνος για την 
παρακολούθηση και τον έλεγχο της πραγματικής προ¬ 
σφοράς της προαναφερόμενης εργασίας θα είναι ο Προϊ¬ 
στάμενος της Δ/νσης Οικονομικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 2003 
Οι Γ ενικοί Γ ραμματείς 

Δημοσιονομικής Πολιτικής Υπουργείου 

Υπ. Οικονομίας και Οικονομικών Γ εωργίας 

ΙΩΑΝΝΗΣ ΚΟΥΣΟΥΛΑΚΟΣ Π. ΚΟΛΥΡΗΣ 


Αριθ. Δ10/Α/25621/1767 (4) 

Ανακατανομή Οργανικών Θέσεων κλάδων ΠΕΙ Αερολιμε- 
νικών, ΠΕ4 Ηλεκτρονικών, ΠΕ5 Οικονομικών καιΔΕ7 - 
ΔΕ8 Τεχνικών της Υ.Π.Α. 

Ο ΔΙΟΙΚΗΤΗΣ ΤΗΣ ΥΠΗΡΕΣΙΑΣ 
ΠΟΛΙΤΙΚΗΣ ΑΕΡΟΠΟΡΙΑΣ 

Έχοντας υπόψη: 

1 . Τις διατάξεις του Ν.Δ. 714/70 «περί Ιδρύσεως ΔΕΜ 
παρά τω Υπουργεία) Συγκοινωνιών και Οργανώσεως της 
Υ.Π.Α.» (ΦΕΚ 238 Α') όπως τροποποιήθηκε με το Ν. 
1340/83 (ΦΕΚ35 Α'). 

2. Τις διατάξεις του Π .Δ. 56/89 «Οργανισμός της Υ.Π.Α.» 
(ΦΕΚ 28 Α') όπως τροποποιήθηκε μεταγενέστερα. 

3 . Τις διατάξεις του άρθ. 21 παρ. 2 και 4 του Ν. 2085/92 
«Ρύθμιση θεμάτων Οργάνωσης, λειτουργίας και προσω¬ 
πικού της Δημ. Διοίκησης και άλλες διατάξεις» (ΦΕΚ 170 
Α') και του άρθ. 8του Π.Δ. 35/93 (ΦΕΚ 13 Α'). 

4 . Τις διατάξεις του άρθ. 29Α'του Ν. 1558/85 που προ¬ 
στέθηκε με το άρθ. 27 του Ν. 2081/92 (ΦΕΚ 154 Α') και 
αντικαταστάθηκε με τη παρ. 2ατου άρθ. 1 του Ν. 2469/97 
(ΦΕΚ 138 Α'). 

5 . ΤηνΔ10/Α/45720/2298/30.8.93 απόφαση του Διοικη¬ 
τή της Υ.Π.Α. «Κατανομή των οργανικών θέσεωντου προ¬ 
σωπικού της Υ.Π.Α, στις Οργανικές Μονάδες» (ΦΕΚ 735 
Α'). 

6. Το Δ9/Β/5973/5.6.03 υπηρεσιακό σημείωμα της 
Δ/νσης Διοικητικού. 

7. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού. 

8 . Τις οργανωτικές και λειτουργικές ανάγκες της Υπη¬ 
ρεσίας, αποφασίζουμε: 

1. Ανακατανέμουμε τις θέσεις των κλάδων ΠΕΙ Αερολι- 
μενικών, ΠΕ4 Ηλεκτρονικών, ΠΕ5 Οικονομικών και ΔΕ7- 
ΔΕ8 Τεχνικών της Υ.Π.Α ως ακολούθως: 

α) Του κλάδου ΠΕΙ Αερολιμενικών με την αύξηση κατά 
μία (1) στον Κρατικό Αερολιμένα Αγχιάλου (ΚΑΝΑ) και την 
αντίστοιχη μείωση των θέσεων του ιδίου κλάδου στον 
Κρατικό Αερολιμένα Αθηνών (ΚΑΑ). 

β) Του κλάδου ΠΕ4 Ηλεκτρονικών με την αύξηση κατά 
δύο (2) στον Κρατικό Αερολιμένα Θεσσαλονίκης (ΚΑΘΜ) 
«Μακεδονία» και την αντίστοιχη μείωση των θέσεων του 
ιδίου κλάδου στην Υπηρεσία Ελέγχου Περιοχής (Υ.Ε.Π.) 

γ) Του κλάδου ΠΕ5 Οικονομικών με την αύξηση κατά μία 
(1) στον Κρατικό Αερολιμένα Ακτίου (ΚΑΑΚ), κατά μία (1) 
στον Κρατικό Αερολιμένα Λήμνου (ΚΑΛΜ) και κατά μία (1) 
στον Κρατικό Αερολιμένα Χίου (ΚΑΧΙ) και την αντίστοιχη 
μείωση των θέσεωντου ιδίου κλάδου στον Κρατικό Αερο¬ 
λιμένα Αθηνών. 

δ) Του κλάδου ΔΕ7-ΔΕ8 Τεχνικών με την αύξηση κατά 
δέκα τέσσερις (14) στον Κρατικό Αερολιμένα Ηρακλείου 
(ΚΑΗΚ) «Ν. Καζαντζάκης» και την αντίστοιχη μείωση των 
θέσεωντου ιδίου κλάδου στην Υπηρεσία Ελέγχου Περιο¬ 
χής (Υ.Ε.Π.) 

2. Ισχύς της απόφασης αυτής από δημοσιεύσεώς της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 2003 
Ο Διοικητής 

ΣΤΑΥΡΟΣ ΚΩΝΣΤΑΝΤΙΝΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 6925 (5) 

Σύσταση Νομικού Προσώπου με την επωνυμία «Σχολική 
Επιτροπή 9ου Νηπιαγωγείου Σπάρτης». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 106 και 203 του Π .Δ. 410/95 
(Δ.Κ.Κ.). 

2. Τις διατάξεις του άρθρου 5 παρ. 8 του Ν.1894/1990 
όπως τροποποιήθηκαν και συμπληρώθηκαν με τις διατά- 
ξειςτου άρθρου 31του Ν. 2009/92. 

3. Τις διατάξεις του άρθρου 29 Ατού Ν. 1558/1985 που 
προστέθηκε με το άρθρο 27 του Ν.2081/92 και αντικατα- 
στάθηκεμετο άρθρο 1 παρ. 20 του Ν. 1469/97. 

4. Την 180/03 απόφαση του Δ.Σ. Δήμου Σπάρτης, απο¬ 
φασίζουμε: 

1. Συστήνουμε Δημοτικό Νομικό Πρόσωπο με την 
επωνυμία «Σχολική Επιτροπή 9ου Νηπιαγωγείου Σπάρ¬ 
της» . 

2. Σκοπός της σχολικής επιτροπής είναι η διαχείριση 
των πιστώσεων που διατίθενται για την κάλυψη των δα¬ 
πανών λειτουργίας, (θέρμανσης, φωτισμού, ύδρευσης, 
τηλεφώνου, αποχέτευσης, αγοράς αναλωσίμων υλικών 
κ.λ.π.), η αμοιβή καθαριστριών, η εκτέλεση έργων για την 
επισκευή και συντήρηση του σχολείου και του κάθε εί¬ 
δους εξοπλισμού του, η εισήγηση προς την Δ/νση Α/θμιας 
Εκπ/σης για τον εφοδιασμό του σχολείου από τον Οργα¬ 
νισμό Σχολικών Κτιρίων με έπιπλα - εξοπλιστικά είδη και 
από το Υπουργείο Εθνικής Παιδείας και Θρησκευμάτων 
με βιβλία για τις σχολικές βιβλιοθήκες, η διαχείριση των 
εσόδων από την ενδεχόμενη εκμετάλλευση των σχολικών 
κυλικείων, καθώς και η λήψη κάθε άλλου μέτρου που κρί- 
νεται αναγκαίο για τη στήριξη της διοικητικής λειτουργίας 
του σχολείου. 

3. Το Νομικό Πρόσωπο διοικείται από δμελές διοικητικό 
συμβούλιο. 

4. Η θητεία των μελών του Δ.Σ. ακολουθεί τη δημοτική 
περίοδο και λήγει πάντα με την εγκατάσταση του Διοικη¬ 
τικού Συμβουλίου. 

5. Το Δ.Σ. εκλέγει αντιπρόεδρο και γραμματέα. 

6. Πόροι του Νομικού Προσώπου είναι: 

α) Η ετήσια επιχορήγηση του Δήμου ποσού 880,00 €, 
β)Η ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληρο¬ 
δοσίες, 

δ)Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του, 
στ) Πρόσοδοι από την περιουσία που τυχόν στο μέλλον 
αφιερωθεί. 

7. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται, από τον αντιπρόεδρο. 

Ακροτελεύτιο άρθρο - κάλυψη δαπάνης. 

Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου 
(880,00 €) ετησίως. Η δαπάνη που απαιτείται για το έτος 
2003 θα προβλεφθεί ύστερα από αναμόρφωση του προ¬ 
ϋπολογισμού του Δήμου και πριν από την λήξη του έτους 
2003. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 25 Ιουνίου 2003 

Ο Γ ενικός Γ ραμματέας Περιφέρειας 
ΑΝΤ. ΜΑΤΣΙΓΚΟΣ 
-♦- 

Αριθ. 5963 (6) 

Τροποποίηση της 11144/25.9.1996 απόφασης του Γενι¬ 
κού Γραμματέα Περιφέρειας Στερεός Ελλάδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Την 11144/25.9.1996 απόφαση του Αναπληρωτή Πε¬ 
ριφερειακού Διευθυντή Ν. Βοιωτίας, περί Σύστασης της 
Δημοτικής Επιχείρησης Τουριστικής και Πολιτιστικής 
Ανάπτυξης Αράχωβας. 

2. Τις διατάξεις των άρθρων 277-284 του ΔΚΚ (Π.Δ. 
410/95) 

3. Την 176/2003 απόφαση του Δημοτικού Συμβουλίου 
Αράχωβας, περί τροποποίησης της συστατικής πράξης 
της Δημοτικής Επιχείρησης Τουριστικής και Πολιτιστικής 
Ανάπτυξης Αράχωβας (Δ.Ε.Τ.Π.Α.Α.) 

4. Τις διατάξεις του Ν. 2503/'97 περί «Διοίκησης-Οργά- 
νωσης, στελέχωσης της Περιφέρειας, ρυθμίσεις θεμά¬ 
των για την Τοπική Αυτοδιοίκηση και άλλες διατάξεις». 

5. Τις 5921/97 και 1667/02 (ΦΕΚ 831/Β/97) αποφάσεις 
του Γ ενικού Γ ραμματέα Περιφέρειας Στερεός Ελλάδας, 
περί μεταβίβασης δικαιώματος υπογραφής, με εντολή 
Γ.Γ.Π, στους Δ/ντες Τοπικής Αυτοδιοίκησης και Διοίκη¬ 
σης, αποφασίζουμε: 

Τροποποιούμε την 11144/25.9.1996 απόφασή μας ως 
προς τα άρθρα 2,6,8 και 10 ως εξής: 

Άρθρο 2 (Σκοπός) 

Η μελέτη, σχεδιασμός, προγραμματισμός και υλοποίη¬ 
ση επενδυτικών σχεδίων και έργων αξιοποίησης των φυ¬ 
σικών και αρχαιολογικών χώρων, βελτίωσης και προστα¬ 
σίας του περιβάλλοντος, πολιτιστικής κοινωνικής, αθλη¬ 
τικής, τουριστικής και οικονομικής ανάπτυξης, της 
αγοράς εργασίας και γενικά ανάπτυξης της περιοχής του 
Δήμου Αράχωβας. 

Ειδικότερα: 

1. Τουριστική Ανάπτυξη: 

α) Η ανάπτυξη και προβολή των φυσικών - ιστορικών και 
αρχαιολογικών χώρων και γενικά των τουριστικών πόρων 
της Περιφέρειας του Δήμου καιτης ευρύτερης περιοχής, 
η ανάπτυξη εναλλακτικών μορφώντουρισμού, η λειτουρ¬ 
γία Τουριστικού Γραφείου και Γραφείου Πληροφοριών 
για τους επισκέπτες, η δημιουργία και εκμετάλλευση του¬ 
ριστικών εγκαταστάσεων, η συμμετοχή σε επιχειρήσεις 
δημιουργίας και εκμετάλλευσης τουριστικών εγκαταστά¬ 
σεων, με άλλους ιδιωτικούς, Δημοτικούς, Νομαρχιακούς 
ή Δημόσιους φορείς. 

2. Δραστηριότητες που έχουν σχέση με το πολιτιστικό. 

α. Η πολιτιστική ανάπτυξη του Δήμου και των κατοίκων 

και η καλλιέργεια σε βάθος της καλλιτεχνικής ευαισθη¬ 
σίας και της αγάπης για τις τέχνες, η προστασία της εθνι¬ 
κής και τοπικής πολιτιστικής ταυτότητας και κληρονο¬ 
μιάς, η δημιουργία και λειτουργία της απαραίτητης πολι¬ 
τιστικής υποδομής, η λειτουργία εργαστηρίων υφαντικής 
τέχνης, καλλιτεχνικής παιδείας στους τομείς της μούσι- 

κής, του χορού, των εικαστικών τεχνών, του Κινηματο¬ 
γράφου, του Θεάτρου και των άλλων οπτικοακουστικών 
μέσων, η στήριξη, η διάδοση και η ανάπτυξη της καλλιτε¬ 
χνικής παιδείας και η εξασφάλιση των συνθηκών που θα 
επιτρέψουν την άσκηση και ανάπτυξη των ατομικών δημι¬ 
ουργικών ικανοτήτων στους αντίστοιχους τομείς. 

β. Η ανάπτυξη της συνεργασίας με την εκπαιδευτική 
κοινότητα, τους μαζικούς πολιτιστικούς φορείς, τα ερασι¬ 
τεχνικά συγκροτήματα του Δήμου και γενικώς τους φο¬ 
ρείς που ασχολούνται με την παιδεία, την τέχνη και τον 
πολιτισμό, η παροχή με κάθε δυνατό τρόπο ηθικής και υλι¬ 
κής βοήθειας και τεχνικής υποστήριξης, για την από κοι¬ 
νού προώθηση και υλοποίηση πολιτιστικών, πνευματικών, 
παιδαγωγικών εκπαιδευτικών και επιμορφωτικών δρα¬ 
στηριοτήτων. 

γ. Η διοργάνωση και συμμετοχή στην διοργάνωση πολι¬ 
τιστικών, ψυχαγωγικών, παραδοσιακών και λοιπών εκδη¬ 
λώσεων. 

δ. Η διατήρηση, διάσωση, ανάπτυξη και προβολή της 
πολιτιστικής κληρονομιάς του τόπου και ειδικότερα της 
υφαντικής τέχνης, της μουσικής, της λαογραφίας και του 
λαϊκού πολιτισμού εν γένει με την συμμετοχή στην δημι¬ 
ουργία και λειτουργία εκθετηρίων λαογραφικών μουσεί¬ 
ων και λοιπών χώρων προβολής και παρουσίασης. 

3. Υγεία και Κοινωνική Πρόνοια. 

Η Οργάνωση των υπηρεσιών Υγείας και Κοινωνικής 
Πρόνοιας, η δημιουργία και λειτουργία τμημάτων Προλη¬ 
πτικής Υγιεινής, Συμβουλευτικού Σταθμού, η υλοποίηση 
προγραμμάτων «Βοήθεια στο Σπίτι» και η κατ’ οίκον πα¬ 
ροχή υπηρεσιών, η λειτουργία Παιδικών και Βρεφονηπια¬ 
κών Σταθμών, Κέντρων Δημιουργικής Απασχόλησης Παι¬ 
διών (ΚΔΑΠ), η λειτουργία Κέντρων Ημερήσιας Φροντί¬ 
δας Ηλικιωμένων, η υποστήριξη ΑΜΕΑ, η οργάνωση 
χώρων κυκλοφοριακής αγωγής και γενικά κάθε δραστη¬ 
ριότητα του Δήμου ή της Πολιτείας δια του Δήμου που 
έχει σχέση με την Υγεία και την Κοινωνική Πρόνοια σε συ¬ 
νεργασία με το κράτος, την Νομαρχιακή Αυτοδιοίκηση 
και ιδιωτικούς φορείς. 

4. Περιβαλλοντική ευαισθητοποίηση και Διαχείριση του 
Περιβάλλοντος. 

α. Η προστασία και η ορθολογική διαχείριση του περι¬ 
βάλλοντος των φυσικών πόρων και η εκπόνηση μελετών 
που έχουν σχέση με την διαχείριση του φυσικού και αστι¬ 
κού περιβάλλοντος, η ευαισθητοποίηση των δημοτών σε 
αντίστοιχα θέματα, η προώθηση περιβαλλοντικής επι¬ 
μόρφωσης, η ενεργός συμμετοχή σε σχετικά προγράμ¬ 
ματα της Ευρωπαϊκής Ένωσης, η παροχή υπηρεσιών 
συμβούλου σε θέματα ρύπανσης, κυκλοφορίας και πρα¬ 
σίνου του Δήμου, η ανάπτυξη και προώθηση συνεργα¬ 
σιών με Πανεπιστημιακούς και Δημόσιους γενικά Οργανι¬ 
σμούς και Επιχειρήσεις Κοινής Ωφέλειας καθώς και με 
άλλους φορείς ή ιδιώτες. 

β. Ίδρυση και λειτουργία Κέντρου Περιβαλλοντικής Εκ¬ 
παίδευσης και Διαχείρισης Οικοσυστήματος Παρνασ¬ 
σού. 

γ. Η διαχείριση των απορριμμάτων, των συσκευασιών 
και η εφαρμογή προγραμμάτων ανακύκλωσης. 

δ. Η εκπόνηση και η εφαρμογή μελετών και προγραμ¬ 
μάτων που προωθούν την αειφόρο και ισόρροπη ανάπτυ¬ 
ξη που εξασφαλίζουν την παραγωγική και κοινωνική συ¬ 
νοχή και διασφαλίζουντηνπροστασίατου περιβάλλοντος 
στην περιοχή του Δήμου. 

5. Συμμετοχή στις δαπάνες Κοινωνικών, Πολιτιστικών 
και Αθλητικών δραστηριοτήτων. 


6. Τεχνικός - Κατασκευαστικός Τομέας 

Η εκπόνηση μελετών, η κατασκευή, συντήρηση και επί¬ 
βλεψη έργων, η κατασκευή και συντήρηση έργων υποδο¬ 
μής, η λειτουργία και συντηρήσεις εγκαταστάσεων Βιο¬ 
λογικού Καθαρισμού, η συντήρηση των σχολικών κτιρίων 
και γενικά των εγκαταστάσεων του Δήμου. 

7. Ανάπτυξη του Αθλητισμού 

Η εξασφάλιση της αναγκαίας υποδομής σε χώρους 
εγκαταστάσεις και εξοπλισμό, η διοίκηση διαχείριση και 
εκμετάλλευση τους, η συνεργασία μετά αθλητικά σωμα¬ 
τεία και τους λοιπούς φορείς του αθλητισμού του Δήμου, 
η στήριξη των δραστηριοτήτωντους, η οργάνωση και λει¬ 
τουργία ερασιτεχνικών αθλητικών τμημάτων, η διοργά¬ 
νωση περιοδικών και ετήσιων ομαδικών ή ατομικών αθλη¬ 
μάτων και αγώνων μαζικών αθλημάτων για την συμμετο¬ 
χή των νέων και γενικότερα των κατοίκων της περιοχής 
του Δήμου σε αθλητικές δραστηριότητες και εκδηλώσεις. 

8. Επιχειρηματικές και λοιπές δραστηριότητες 

Η Δημοτική Επιχείρηση θα μπορεί να αναλάβει: 

• Την εκπόνηση αναπτυξιακών μελετών και ερευνών 

• Την λειτουργία κέντρων τεκμηρίωσης, υποστήριξης 
επιχειρήσεων και προώθησης της απασχόλησης 

• Την έκδοση ενημερωτικών, επιμορφωτικών περιοδι¬ 
κών και εντύπων προβολής τουριστικών πόρων 

• Την λειτουργία Συνεδριακού Κέντρου και οργάνωση 
και υλοποίηση συνεδρίων, σεμιναρίων εκπαιδευτικών και 
επιμορφωτικών προγραμμάτων 

• Την εκμετάλλευση εστιατορίων - αναψυκτηρίων και 
γενικά κέντρων αναψυχής 

• Την εκμετάλλευση κοινόχρηστων χώρων για διαφημί¬ 
σεις 

• Την εκμετάλλευση χώρων στάθμευσης 

• Την προώθηση τοπικών παραδοσιακών προϊόντων και 
τις διαδικασίες αναγνώρισης και κατοχύρωσής τους 

• Την αξιοποίηση και εκμετάλλευση ακινήτων και χώ¬ 
ρων ιδιοκτησίας του Δήμου ή άλλων φορέων που θα πα- 
ραχωρηθούν στην Επιχείρηση, κατά χρήση ή κυριότητα, 
την δημιουργία βιώσιμων λοιπών επιχειρηματικών δρα¬ 
στηριοτήτων με σκοπό την εξυπηρέτηση των κατοίκων 
του Δήμου και την εξασφάλιση εσόδων για την κάλυψη 
δαπανών Κοινωνικών, Πολιτιστικών και Αθλητικών δρα¬ 
στηριοτήτων. 

Άρθρο 6. Κεφάλαιο της Επιχείρησης 

Ο Δήμος Αράχωβας με την αρχική συστατική πράξη ει¬ 
σέφερε στη Δημοτική Επιχείρηση ως αρχικό κεφάλαιο το 
ποσό των δέκα εκατομμυρίων δραχμών (10.000.000) ή εί¬ 
κοσι χιλιάδων τριακοσίων σαράντα επτά Ευρώ (29.347,00 
Ευρώ). Το κεφάλαιο αυτό αυξάνεται κατά τριάντα χιλιά¬ 
δες Ευρώ (30.000 Ευρώ). Μετά την αύξηση το συνολικό 
κεφάλαιο της Επιχείρησης ανέρχεται σε πενήντα εννέα 
χιλιάδες τριακόσια σαράντα επτά Ευρώ (59.347,00 Ευ- 
ρώ). 

Για την λειτουργία των τμημάτων της Επιχείρησης θα 
παραχωρούνταιτα κατάλληλα Δημοτικά κτίρια και οι ανα¬ 
γκαίες Δημοτικές εκτάσεις, που θα απαιτηθούν. 

Άρθρο 8. Διοίκηση της Επιχείρησης 

Η Επιχείρηση θα διοικείται από επταμελές (7 μέλη) Δι¬ 
οικητικό Συμβούλιο που θα ορίζεται από το Δημοτικό 
Συμβούλιο (άρθρο 278 παρ. 1 του Π.Δ. 410/95) μαζί με 
αναπληρωτές. Στο Διοικητικό Συμβούλιο θα συμμετέ¬ 
χουν: 

α. Τρεις (3) αιρετοί εκπρόσωποι του Δήμου έκτων οποί¬ 
ων ο ένας (1) θα προέρχεται από την μειοψηφία. 

β. Ένας (1) εκπρόσωπος των Κοινωνικών Φορέων. 

γ. Ένας (1) εκπρόσωπος των εργαζομένων στην Επιχεί¬ 
ρηση, όταν ο αριθμός των απασχολουμένων είναι μεγα¬ 
λύτερος των 20 ατόμων (χωρίς αλλαγή της συστατικής 
πράξης). 

Τα υπόλοιπα μέλη είναι δημότες ή κάτοικοι του Δήμου 
που έχουν πείρα ή γνώσεις σχετικές με το αντικείμενο της 
επιχείρησης. 

Με απόφαση του Διοικητικού Συμβουλίου της Επιχείρη¬ 
σης μπορεί να ανατίθεται η ευθύνη και η Διεύθυνση δρα¬ 
στηριοτήτων της Επιχείρησης σε μέλη του Διοικητικού 
της Συμβουλίου, Δημοτικούς Συμβούλους. 

Από τις διατάξεις της απόφασης αυτής της τροποποίη¬ 
σης προκαλείται δαπάνη σε βάρος του πρ/σμου χρήσης 
2003 ποσού 15.000,00 ευρώ, σε βάρος του Κ.Α. 2.211,9β 
για εισφορά στη Δημοτική Επιχείρηση και το υπόλοιπο 
ποσό των 15.000,00 ευρώ θα χορηγηθεί με τονπρ/σμο νέ¬ 
ας χρήσης 2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 2 Ιουλίου 2003 

Με εντολή Γ ενικού Γ ραμματέα Περιφέρειας 
Η Διευθύντρια 
Ε. ΘΕΟΔΩΡΑΚΗ 
-♦- 

Αριθ. 5066/02 (7) 

Καθορισμός του ρέματος Σούρπης σαν αποδέκτης επε¬ 
ξεργασμένων αστικών λυμάτων της εγκατάστασης 
επεξεργασίας λυμάτων του Δήμου Σούρπης, Νομού 
Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 

Έχοντας υπόψη τις διατάξεις: 

1. Του Ν. 3200/55 «περί διοικητικής αποκεντρώσεως» 
και ειδικότερα το άρθρο 8 αυτού. 

2. Των Ν. 2218/94 και 2240/94 για το Β βαθμό Τοπικής 
Αυτοδιοίκησης. 

3. Του Ν. 3010/2002 (ΦΕΚ 91/Α) Εναρμόνιση του 
Ν. 1650/86 με τις οδηγίες 97/11/ΕΕ και 96/61 /ΕΕ κλπ. 

4. Της Η.Π. 15393/ 2332/ 2002 (ΦΕΚ 1022/Β/2002) κοι¬ 
νής υπουργικής απόφασης «Κατάταξη δημόσιων και ιδιω¬ 
τικών έργων και δραστηριοτήτων σε κατηγορίες σύμφω¬ 
να με το άρθρο 3 του Ν. 1650/86, όπως αντικαταστάθηκε 
με το άρθρο 1 του Ν.3010/2002». 

5. Της Κ.Υ.Α Η.Π.11014/703/Φ104 (ΦΕΚ 332/Β/2003) 
«Διαδικασία Προκαταρκτικής Περιβαλλοντική Εκτίμησης 
και Αξιολόγησης (Π. Π. Ε. Α.) και Έγκρισης Περιβαλλοντι¬ 
κών Όρων (Ε.Π.Ο.) σύμφωνα με το άρθρο 4 του Ν. 
1650/86 (Α' 160), όπως αντικαταστάθηκε με το άρθρο 2 
του Ν. 3010/2002». 

6. Την Εΐβ 221/65 (ΦΕΚ 138/Β/24.2.65) κοινή υπουργι¬ 
κή απόφαση Υγειονομική Διάταξη «περί διαθέσεως λυμά¬ 
των και βιομηχανικών αποβλήτων». 

7. Την 8440/95 (ΦΕΚ 53/Β/26.1.96) απόφαση Νομάρχη 
«περί διαθέσεως λυμάτων και υγρών βιομηχανικών απο¬ 
βλήτων στον Παγασητικό Κόλπο και λοιπούς υδάτινους 
αποδέκτες του Νομού Μαγνησίας». 

8. Την 121/3.12.2001 απόφαση του Νομαρχιακού Συμ¬ 
βουλίου Μαγνησίας «τροποποίηση - κωδικοποίηση Οργα¬ 


νισμού Εσωτερικής Υπηρεσίας της Νομαρχιακής Αυτοδι¬ 
οίκησης Μαγνησίας» (ΦΕΚ 1737 Β/2001). 

9. Την οικ 5636/18.9.2001 Νομαρχιακή απόφαση «συ¬ 
γκρότηση επιτροπής για τον καθορισμό αποδέκτη και της 
χρήσης των επιφανειακών υδάτων και ειδικών όρων για τη 
διάθεση λυμάτων ή βιομηχανικών αποβλήτων σε κάθε 
αποδέκτη του Νομού Μαγνησίας». 

10. Την 5066/17.7.2002 αίτηση του Δήμου Σούρπης και 
την υποβληθείσα στο Τμήμα Περιβάλλοντος μελέτη επε¬ 
ξεργασίας και διάθεσης των λυμάτων περιοχής Δήμου 
Σούρπης. 

11. Την από 6.6.2003 θετική εισήγηση της γνωμοδοτι- 
κής επιτροπής του άρθρου 6 της Εΐβ 221/65 Υγειονομι¬ 
κής Διάταξης «περί διαθέσεως λυμάτων και βιομηχανικών 
αποβλήτων», αποφασίζουμε: 

Τον καθορισμό του ρέματος Σούρπης σαν αποδέκτη 
επεξεργασμένων αστικών λυμάτων, με τους παρακάτω 
όρους και περιορισμούς: 

1. Στον αποδέκτη θα διατίθενται μόνο αστικά λύματα 
της εγκατάστασης επεξεργασίας λυμάτων Σούρπης, 
αφού προηγουμένως υποστούν κατάλληλη επεξεργασία, 
ώστεναπληρούνταιοιόροιτου άρθρου 2της Ε1 β/221/65 
υγειονομικής διάταξης «περί διαθέσεως λυμάτων και βιο¬ 
μηχανικών αποβλήτων». 

2. Τα θαλάσσια ύδατα, στη θέση εκβολής του ρέματος, 
πρέπει να έχουν τα χαρακτηριστικά των νερών των κα¬ 
τάλληλων για αλιεία και κάθε άλλη χρήση, πλην αλιείας 
εδωδίμων οστρακοδέρμων και κολυμβήσεως, τα οποία, 
σύμφωνα μετηνΕ1β221/65 (άρθρο4,παρ.2,3) Υγειονομι¬ 
κή Διάταξη, πρέπει να είναι: 

- χωρίς ευκρινώς ορατά επιπλέοντα ή καθιζάνοντα στε¬ 
ρεά ή εναποθέσεις ιλύος και γενικά ουσιών, οι οποίες 
προέρχονται από τα λύματα. 

- χωρίς τοξικά ή επιβλαβή γενικά, ελαιώδη, χρωματι¬ 
σμένα, θερμά ή άλλα απόβλητα, τα οποία είναι δυνατόν, 
μεμονωμένα ή σε συνδυασμό, να καταστήσουντα θαλάσ¬ 
σια ύδατα ακατάλληλα για τις προβλεπόμενες χρήσεις. 

-διαλυμένο οξυγόνο τουλάχιστον 5,0ιτις|/Ι. 

3. Τα λύματα στην έξοδο τους από την εγκατάσταση 
επεξεργασίας, θα πρέπει να έχουν ρυπαντικό φορτίο μι¬ 
κρότερο από τα αντίστοιχα ανώτατα επιτρεπτά όρια εκ¬ 
πομπής ρυπαντικού φορτίου, που ορίζονται στην ΚΥΑ 
αριθμ. 5673/400/97 και στην αριθμ.8440/95 απόφαση του 
Νομάρχη Μαγνησίας, και τα οποία είναι τα εξής: 

-ΡΗ 6.0 έως 8,5 

- θερμοκρασία 35β Ο (με την προϋπόθεση ότι σε ακτίνα 
20μ.απότο σημείο εκβολής η θερμοκρασίατου αποδέκτη 
να μην επηρεάζεται άνω των 3β Ο). 

- Ολικά αιωρούμενα στερεά(83) μέχρι 35 ιτί 9/Ι (διάμε¬ 
τρος μέχρι 1 γπιίπ). 

- Βιοχημικά απαιτούμενο οξυγόνο (ΒΟϋί) σε 20β Ο χω¬ 
ρίς νιτροποίηση μέχρι 25ιτΐ9/Ι 

- Χημικά απαιτούμενο οξυγόνο μέχρι 75 γπ9/Ι 

- Λίπη-έλαια(ζωικά-φυτικά) μέχρι ΙΟπιρ/Ι 

- Χλώριο (ελεύθερο) μέχρι 0,5 γπ9/Ι 

- Ολικός Φωσφόρος(Ρ) μέχρι 3ιτΐ9/Ι 

- Ολική αμμωνία μέχρι ΙΟιτιρ/Ι 

- Άζωτο σαν Ν σε Ν02 μέχρι 0,5 γπ9/Ι 

- Άζωτο σαν Ν σε Ν03 μέχρι 20ιτΐ9/Ι 

- Κολοβακτηριοειδή ανά 1 ΟΟγπΙ μέχρι 100 

4. Απαγορεύεται η αλιεία εδωδίμων οστρακόδερμων σε 
απόσταση 300 μέτρων εκατέρωθεν του σημείου εκβολής 

του ρέματος Σούρπης στη θάλασσα και η κολύμβηση σε 
απόσταση 200 μέτρων εκατέρωθεν από το ως άνω ση¬ 
μείο. Ο Δήμος Σούρπης υποχρεούται να τοποθετήσει ενη¬ 
μερωτικές πινακίδες στη θέση εκβολής του ρέματος στη 
θάλασσα, που θα ενημερώνουν το κοινό για τις απαγο¬ 
ρεύσεις κολύμβησης και αλιείας, που αναφέρονται στην 
παράγραφο αυτή. 

5. Ο Δήμος Σούρπης με ευθύνη του και δαπάνες του 
έχει την υποχρέωση να φροντίζει για την συντήρηση του 
αποδέκτη, ώστε να εξασφαλίζεται η ελεύθερη και ανε¬ 
μπόδιστη ροή των διατιθεμένων αστικών λυμάτων, η απο¬ 
φυγή δημιουργίας συλλογών στάσιμων υγρών, η άρση 
τυχόν εναποτιθεμένων στον πυθμένα ή στις όχθες οργα¬ 
νικών ή άλλων ουσιών που μπορεί να προκαλέσουν απα¬ 
ράδεκτες οχλήσεις και να τηρούνται οι προβλεπόμενες 
στη σχετική νομοθεσία προδιαγραφές. 

6. Από τις αρμόδιες υπηρεσίες της Νομαρχιακής Αυτο¬ 
διοίκησης Μαγνησίας θα ασκείται εργαστηριακός έλεγ¬ 
χος των αστικών λυμάτων που θα διατίθενται στον απο¬ 
δέκτη για να διαπιστώνονται τα ποιοτικά χαρακτηριστικά 
τους και να λαμβάνονται τα αναγκαία μέτρα σε περίπτω¬ 
ση που διαπιστώνεται υπέρβαση των αποδεκτών ορίων. 

7. Δεν επιτρέπεται η διοχέτευση λάσπης από την εγκα¬ 
τάσταση επεξεργασίας των λυμάτων άμεσα ή έμμεσα 
στον αποδέκτη. Η λάσπη θα συγκεντρώνεται σε ειδικό 
χώρο που θα ορισθεί από τις αρμόδιες υπηρεσίες της 


Νομαρχιακής Αυτοδιοίκησης Μαγνησίας (Τμήμα Περι¬ 
βάλλοντος - Δ/νση Υγείας), η δε διάθεσης της θα πραγ¬ 
ματοποιείται μετά από σχετική άδεια του Νομάρχη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 25 Ιουνίου 2003 

Ο Νομάρχης 
ΓΙΑΝΝΗΣ ΠΡΙΝΤΖΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στο ΦΕΚ 1768/Β720.9.99 που δημοσιεύθηκε η 22292/ 
4915/6.9.1999 απόφαση «Τροποποίηση της 16/23.9.1981 
απόφασης του Εθνικού Συμβουλίου Χωροταξίας και Πε¬ 
ριβάλλοντος «Περί εγκρίσεωςτου συστήματος Οργανώ- 
σεως των οικιστικών περιοχών του Πολεοδομικού Συ¬ 
γκροτήματος του Ηρακλείου και της Ευρύτερης περιο¬ 
χής του», γίνεται η εξής διόρθωση: 

Στο τέλος της παραγράφου Α, στη σελίδα 23070, από το 
εσφαλμένο «Στις περιοχές 1 και 3 επιτρέπεται η ίδρυση ... 
κ.λπ.», στο ορθό «Στις περιοχές 1 έως και 13 επιτρέπεται 
η ίδρυση... κλπ.». 

(Από το Υπουργείο Περιβάλλοντος, 
Χωροταξίας και Δημοσίων Έργων) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΡ * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ίιΙΙρ: νννννν.θ1.9Γ - β-ΓΠ3ίΙ: \λ/θ5ιτι331θγ @ θΐ.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310)423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410)597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - ιόιτι για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιπίβπίθΐ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιΔ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 θογο ανα έτος παλαιοτητας και κατα τεύχος 




1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐθτηθΐ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































